5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. ΥΕΒ.19378/6741 της 4/20 Απρ.  1961 (ΦΕΚ Β΄ 120) Περί κατανομής αρμοδιοτήτων Τμημάτων Κεντρικής Υπηρεσίας Υ.Ε.Β. Έχοντες υπ’ όψει το άρθρ. 153 παρ. 4 εν συνδυασμώ προς το άρθρ. 6 του υπ’ αριθ. 4 Β.Δ/τος «περί Οργανισμού του Υπουργείου Γεωργίας», αποφασίζομεν: 1)Κατανέμομεν τας υπό του από 3/6/1959 Β.Δ/τος «περί Οργανώσεως, διαρθρώσεως και αρμοδιοτήτων της Κεντρικής Υπηρεσίας Εγγείων Βελτιώσεων κλπ.» (άρθρ. 3 και 4 αυτού) προβλεπομένας αρμοδιότητας των κάτωθι Τμημάτων της Κεντρικής Υπηρεσίας της Υπηρεσίας Εγγείων Βελτιώσεων, α)Υδρογεωνομικού,  β)Γεωργοτεχνικών και Γεωργοοικονομικών Μελετών και γ)Μηχανολογικών Εγκαταστάσεων, εις ο μετετράπη το μέχρι τούδε υφιστάμενον Γραφείον Μηχανολογικών Εγκαταστάσεων, εις τα υπό του ως άνω άρθρ. 6 του υπ’ αριθ. 4 Β.Δ/τος «περί Οργανισμού του Υπουργείου Γεωργίας» προβλεπόμενα Γραφεία ως εξής: α)Του Τμήματος Υδρογεωνομικού, περιλαμβάνοντος δύο Γραφεία, τας υπό στοιχ. (1) και (2) αρμοδιότητας αυτού εις το 1ον Γραφείον τας δε υπολοίπους υπό στοιχ. (3) έως και (12) εις το 2ον Γραφείον. β)Του Τμήματος Γεωργοτεχνικών και Γεωργοοικονομικών Μελετών, περιλαμβάνοντος τρία Γραφεία, τας υπό στοιχ. (1), (2) και (3) αρμοδιότητας αυτού εις το 1ον Γραφείον, τας υπό στοιχ. (4), (5), (7) και (9) εις το 2ον Γραφείον και τας υπό στοιχ. (6) και (8) εις το 3ον Γραφείον και γ)Του Τμήματος Μηχανολογικών Εγκαταστάσεων, περιλαμβάνοντος δύο Γραφεία, την υπό στοιχ. (1) αρμοδιότητα του τέως Γραφείου Μηχανολογικών Εγκαταστάσεων εις το 1ον Γραφείον, τας δε υπό στοιχ. (2), (3) και (4) αρμοδιότητας εις το 2ον Γραφείον. Η παρούσα δημοσιευθήτω δια της Εφημερίδος της Κυβερνήσεως. 